[ลำปาง : เมือง] ร้านนี้เห็นตั้งแต่เมื่อปลายปีที่แล้วที่ก่อสร้างยังไม่เสร็จ ระหว่างทริปการเดินทางไปจังหวัดแพร่ ซึ่งต้องผ่านเส้นทางนี้ และก็ได้กะวางแผนการไว้ในใจว่า หากได้มาแพร่ครั้งต่อไปจะต้องแวะแน่นอนค่ะ เนื่องจากสะดุดตาที่เห็นร้านตกแต่งสวย สไตล์อิตาลี สวย กว้างขว้างติดถนนใหญ่ เส้นทางที่จะเดินทางไปจังหวัดแพร่ อีกทั้งช่วงหลังอีกไม่นานก็เห็นกระแสของ page ชาวลำปาง ว่าเป็นสถานที่พักเหนื่อย และพักผ่อนแห่งใหม่ของชาวลำปาง 

ร้านนี้อ่านชื่อเป็นภาษาไทยว่า "ดูโอโม่" (DuoMo) ในภาษาอิตาลีแปลว่า มหาวิหาร ตั้งอยู่ ต. พระบาท อ.เมือง จ. ลำปาง หากเดินทางจากแยกหลักกิโลยักษ์ไปศาลากลางจังหวัดลาปาง ก่อนถึงศาลากลางประมาณ 2 กิโลเมตรจะพบอาคารสไตส์อิตาลี ด้านขวามือของถนนหรือขับรถยนต์ออกจากมหาวิทยาลัยเนชั่นเลี้ยวขวาที่สามแยกไฟแดงไปอีกประมาณ 2 กิโลเมตรก็จะพบร้านนี้ หาง่ายมาก ๆ ค่ะ เพราะติดถนนใหญ่ และสีอาคารร้านก็โดดเด่นเป็นสง่า สีเหลือง เขียว แดง 

วันนี้แวะร้านนี้ขากลับบ้านที่จังหวัดลำพูน แต่ก็แอบเสียดายที่ไม่ได้ชิมในส่วนของอาหาร ที่ทางร้านก็มีไว้บริการ อย่างที่เกริ่นร้านตกแต่งสไตส์อิตาลี แบ่งโซนร้านออกเป็น 2 ส่วน คือ โซนCoffe และ โซนอาหาร และทั้ง 2 ส่วน มีเวลาเปิด - ปิด ต่างกันนะคะ หากเป็นโซนกาแฟ จะเปิดเช้าไปหน่อย คือก่อนโซนอาหาร 1 ชั่วโมง.....โซนกาแฟ เปิด  - ปิดเวลา  08.00 - 18.00 น. และโซนอาหารเปิด - ปิดเวลา 09.00 - 20.00 น.
 ชอบนะคะที่แบ่งโซนอาหารและโซนกาแฟแยกออกจากกัน  เนื่องจากจะตัดปัญหาเรื่องกลิ่นรบกวนและเรื่องระยะเวลาในการนั่งเพราะลูกค้าบางคนอาจจะเพียงแค่ต้องการเครื่องดื่ม กับขนมไม่ได้นั่งนานเหมือนมาทานอาหาร ยิ่งสำหรับบางคนเป็นนักเดินทาง ไม่นั่งนาน

วันนี้ก็เช่นกันพี่หม่วยเพียงแค่อยากมาสัมผัสบรรยากาศร้าน ที่สวยสะดุดตาและจิบเครื่องดื่มเย็น ๆ เท่านั้น ก็ไม่ได้นั่งนาน แต่ก็เพียงพอที่จะเก็บภาพบรรยากาศร้านมาฝากเพื่อน ๆ กันค่ะ วันนี้จัดมาชิม 3 เมนูค่ะ ได้แก่

1. คาปูชิโน่เย็น (70.-) 
เป็นคาปูชิโน่ที่ถือว่าโดยลักษณ์ภายนอก สีกาแฟสวย กลิ่นกาแฟยังไม่หอม มีกลิ่นนมกลบ จนเด่นกว่ากาแฟ แต่รส (ความหวาน) ให้ผ่านค่ะ เพราะสั่งมาแบบหวานน้อย

2. อเมริกาโน่เย็น (60.-) 
เมนูนี้ เป็นของแฟน บอกว่า ก็โอเคนะ แต่ในใจลึก ๆ ยังไม่ค่อยเชื่อ เลยชิมเป็นไป 1 อึก อึกเดียวเท่านั้น เป็นอเมริกาโน่ที่ปริมาณน้ำเยอะมาก ๆ ยังไม่ค่อยเข้มข้น ﹌○﹋  

3. นมสดเย็น (60.-) 
ถิอเป็นเมนูที่อร่อยที่สุดใน 3 เมนูที่สั่งเพราะนมสดหอม นุ่ม ดีค่ะ ไม่หวานมาก แต่เทียบกับราคาก็แพงไปนิดค่ะ

โดยรวมร้านนี้ ในเรื่องบรรยากาศถือว่าสวยงาม เหมาะแก่การถ่ายรูป ที่อย่าพลาดเชียวค่ะ เพราะเห็นคู่รักหลายคู่มาถ่ายรูป pre wedding กัน และถือเป็นจุดแวะพักเหนื่อยสำหรับการเดินทาง แต่ หากตั้งใจ มุ่งมั่นว่าจะมาทานอาหาร เครื่องดื่มเลย คิดว่า ในตัวเมืองลำปางคงมีทางเลือกที่ตอบโจทย์มากกว่านี้  วันนี้ รีวิวฉบับนี้ให้ไว้ที่ 3/5 ค่ะ （*∩_∩*）

ปล เป็นความคิดเห็นส่วนตัว (อร่อยเรา ไม่อร่อยเค้าเป็นสัจธรรม อย่างเชื่อโดยไม่ได้พิสูจน์)

ข้อมลูเพิ่มเติม
1. เบอร์โทร : 063-130 6428
2. เวลาเปิด-ปิด
 - โซน Coffee เปิด 8.00-18.00 น.
 - โซน Restaurant เปิด9.00-20.00 น.